b'\n_START_ARTICLE_\nZayn Malik\n_START_SECTION_\nLiv og karriere\n_START_PARAGRAPH_\nMalik blev f\xc3\xb8dt p\xc3\xa5 St. Luke\'s Hospital og er fra West Lane, Bradford, England. Han er s\xc3\xb8n af en britisk-pakistansk far Yaser og en engelsk mor, Tricia Malik (f\xc3\xb8dt Brannan), han har tre s\xc3\xb8skende ved navn Doniya, Waliyha og Safaa. Han voksede op i East Bowling, syd for Bradford\'s centrum. Malik var elev p\xc3\xa5 Lower Fields Primary School i East Bowling og skiftede senere til Tong High School, en statsejet enhedsskole. Malik passede ikke ind p\xc3\xa5 sine to f\xc3\xb8rste skoler pga. sin blandede herkomst, og han har senere afsl\xc3\xb8ret at han fik det bedre, da han og hans s\xc3\xb8ster flyttede skole. Efter at have flyttet skole i en alder af tolv, udtalte Malik, at han begyndte at v\xc3\xa6re mere glad og stolt over sin fremtoning. Mens han deltog under The X Factor, d\xc3\xb8de hans bedstefar, hvis navn (Walter) han har tatoveret p\xc3\xa5 arabisk p\xc3\xa5 sit bryst._NEWLINE_Under auditionen til X Factor, sagde Malik, "Jeg var altid p\xc3\xa5 udkig efter en oplevelse". Han n\xc3\xa6vnte urban musik som en del af sin inspiration. Da han var barn, elskede han R&B og rap. Under X Factor-auditionen, optr\xc3\xa5dte han sammen med Mario\'s R&B sang "Let Me Love You". Ligesom de andre medlemmer af One Direction kaldte han Bruno Mars, for "en dr\xc3\xb8mme-samarbejdspartner"_NEWLINE_Zayn Malik stoppede i One Direction i 2015. Han stoppede prim\xc3\xa6rt for  at han ville have et normalt liv. Senere fortalte han, at han ville lave sin egen musik, og var allerede i gang, og udgav 25. marts 2016  albummet Mind Of Mine.\n_START_SECTION_\nPersonlige liv\n_START_PARAGRAPH_\nMalik datede sin X-faktor konkurrent Rebecca Ferguson, hvilket gav anledning til en del debat p\xc3\xa5 grund af aldersforskellen p\xc3\xa5 6 \xc3\xa5r. Deres forhold endte efter 4 m\xc3\xa5neder. I november 2011, fik Ferguson mediernes opm\xc3\xa6rksomhed, da hun udtalte: "Da jeg var sammen med Zayn var det ret h\xc3\xa5rdt, men s\xc3\xa5dan er det. Zayn og jeg voksede ganske enkelt fra hinanden. Jeg \xc3\xb8nsker ham alt det bedste." I 2011, kommenterede Malik forholdet, "Selvom det var en gensidig beslutning, g\xc3\xb8r det stadig ondt i hjertet, Jeg tror ikke at jeg er kommet helt over det. Vi er stadigv\xc3\xa6k venner og snakker sammen hele tiden." _NEWLINE_Malik er afh\xc3\xa6ngig af at ryge cigaretter, i 2011 sagde han: "Jeg \xc3\xb8nsker at stoppe med at ryge. Det er jeg n\xc3\xb8dt til."_NEWLINE_I maj 2012, efter m\xc3\xa5neders spekulation i medierne, bekr\xc3\xa6ftede Malik at han dater Little Mix-medlemmet Perrie Edwards . I august 2013 bekr\xc3\xa6ftede Perrie Edwards mor, at Malik og Edwards er forlovede. Den 4. august 2015, annoncerede Maliks r\xc3\xa6prenstanter, at parret havde endt deres forlovelse._NEWLINE_Malik begyndte at date den amerikanske model Gigi Hadid i  2015.'